CELEX: 22005D0009
Language: hr
Date: 2005-02-08 00:00:00
Title: Odluka Zajedničkog odbora EGP-a br. 9/2005 od 8. veljače 2005. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               55
            
         22005D0009
   
               L 161/20
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 9/2005
   od 8. veljače 2005.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Sporazumom o sudjelovanju Republike Češke, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Republike Slovačke u Europskom gospodarskom prostoru, potpisanim 14. listopada 2003. u Luxembourgu (1).
            
         
               (2)
            
            
               Direktivu 2003/17/EZ Europskog parlamenta i Vijeća od 3. ožujka 2003. o izmjeni Direktive 98/70/EZ o kakvoći benzina i dizelskog goriva (2) treba unijeti u Sporazum,
            
         ODLUČIO JE:
   Članak 1.
   U točku 6.a (Direktiva 98/70/EZ Europskog parlamenta i Vijeća) poglavlja XVII. Priloga II. Sporazumu dodaje se sljedeće:
   
               „—
            
            
               
                  32003 L 0017: Direktiva 2003/17/EZ Europskog parlamenta i Vijeća od 3. ožujka 2003. (SL L 76, 22.3.2003., str. 10.).
            
         U smislu ovog Sporazuma Odredbe ove Direktive vrijedit će sa sljedećim prilagodbama:
   
               (a)
            
            
               u točku 4. (najudaljenije regije) članka 2., nakon riječi ‚okruzi,’ unose se riječi ‚Island s obzirom na cijelo područje,’;
            
         
               (b)
            
            
               u točki 1. članka 6., tekst ‚Članak 95. stavak 10. Ugovora’ zamjenjuje se upućivanjem na ‚Članak 75. Sporazuma’.”
            
         Članak 2.
   Tekstovi Direktive 2003/17/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 9. veljače 2005. pod uvjetom da su Zajedničkom odboru EGP-a (3) dostavljene sve obavijesti na temelju članka 103. stavka 1. Sporazuma.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 8. veljače 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 130, 29.4.2004., str. 3.
   
      (2)  SL L 76, 22.3.2003., str. 10.
   
      (3)  Ustavni zahtjevi nisu navedeni.